Rimhondzo ra ndlopfu I nhompfu yo cencela yo kota ku nuhelela matihansi ka misava kuna 50 000 wa ti masele erimhondzweni ra ndlopfu. xiphemu xoncecela xo akiwa tani hi rintiho emondzweni ya ndlopfu xi tirha ku tlakula swiluva, ku koka byasi byo tiya ngopfu no susa mitwa emilengeni ya yona. "Hi ba mandla loko mi tshikile mitirho ya n'wina mi tile vakulukumba,"ku vula Zukrov, a honolerile Themba, Lucas na Zoro mahlo. Vona vo kumeta tinhloko ku komba ku amukela leswi a swi vulavuriwa. "Handle ko jikajika, ndzi rhandza ku mi tivisa leswaku ku na xiphiqo lexi hi karhataka vusiku na nhlikanhi. Endzhaku ko kanela swinene, hina varhangeri va doroba ra Allesburg hi fikerile ntwanano wa leswaku vanhu lava nga hi pfunaka ku ntshunxa xiphiqo lexi hi nga va sula mihloti hi mali yo ringana R300 000."I Zukrov yeloye, a languta vakulukumba lava eswikandzeni ku vona leswi xiringanyeto lexi xa mali leyi ya magidi madzananharhu a xi endla swona eka vona. Kunene a va tinantswela milomo.